[{"text_idx": "#000000", "text": "TEJO maldungos oficistojn pro monomanko"}, {"text_idx": "#000001", "text": "Dum fermita kunsido, la komitato de TEJO decidis maldungi siajn oficistojn je la fino de la jaro, c\u0302ar la bug\u0302eta deficito estos ec\u0302 pli granda ol atendite. La komitato decidis ankau\u0306, ke TEJO en 2023 ne plu okupig\u0302os pri la nova retejo de UEA."}, {"text_idx": "#000002", "text": "Post la malsukceso ricevi administran subvencion, TEJO alfrontas gravan financan krizon. La organizo perdis pli ol duonon de sia enspezo."}, {"text_idx": "#000003", "text": "Tio signifis, ke la c\u0302i-jara bug\u0302eto ig\u0302is nerealigebla, kaj necesis verki novan. La nova bug\u0302eto estis aprobita la 10-an de au\u0306gusto, kaj lau\u0306 g\u0302i TEJO c\u0302i-jare havos deficiton de 31 000 eu\u0306roj."}, {"text_idx": "#000004", "text": "La nova bug\u0302eto tamen kalkulas je nova subvencio de 35 000 eu\u0306roj, kiun TEJO ricevu de Esperantic Studies Foundation (ESF) au\u0306 de UEA. C\u0302ar pli ol triono de la komitato (inkluzive la prezidanton) sin detenis en la bug\u0302eta voc\u0302dono, oni decidis rediskuti la temon dum la komitatkunsido en la IJK."}, {"text_idx": "#000006", "text": "La kasisto, Veronika Venislovas, aldonis, ke oni ne rajtas publike diskuti la temon ne nur pro G\u0302DPR, sed ankau\u0306 pro g\u0302entileco. Pro tio, la komitato faris malkutiman decidon kaj voc\u0302donis por ke neniu ekster la komitato rajtu sekvi la diskuton (krom la kunsidestro kaj la protokolanto)."}, {"text_idx": "#000008", "text": "Kvankam lau\u0306 la bug\u0302eto TEJO planis ricevi 35 mil eu\u0306rojn de ESF, lau\u0306 la protokolo, estrarano Tyron Surmon raportis ke ESF rifuzis la subvencipeton. La fondaj\u0302o pretas subteni specifiajn projektojn, kiel la bitigadon de la arkivo de TEJO, sed ne pretas doni monon simple por kovri la deficiton."}, {"text_idx": "#000009", "text": "Venislovas raportis, ke TEJO petis 10 mil eu\u0306rojn de la Fondaj\u0302o Junularo de UEA. TEJO lau\u0306 s\u0302i c\u0302iukaze ricevos 5 mil eu\u0306rojn de UEA por la salajro de teknikisto kaj la profiton de la au\u0306kcio dum la UK. Aldone TEJO petas donacojn de la membroj de UEA. TEJO krome petis subvencion de Societo Zamenhof c\u0302e UEA, sed g\u0302i estis rifuzita."}, {"text_idx": "#000010", "text": "Lau\u0306 la bug\u0302eto, TEJO planas ricevi 35 mil eu\u0306rojn de UEA kaj ESF, sed s\u0302i diris ke s\u0302i atendas ricevi nur 20 mil eu\u0306rojn. Tio signifus ke la deficito estos ec\u0302 pli granda ol planite, super 50 mil eu\u0306roj anstatau\u0306 31 mil eu\u0306roj."}, {"text_idx": "#000011", "text": "Pro la kresko de la deficito, la komitato konsideris c\u0302u maldungi iujn oficistojn. Venislovas raportis ke se TEJO maldungus c\u0302iujn oficistojn, post la kostoj de la maldungado, la deficito ankorau\u0306 estus 45 mil eu\u0306roj."}, {"text_idx": "#000012", "text": "TEJO havas kvin oficistojn: unu plentempan, kiu laboras pri AKSO, kaj kvar duontempajn. Ili estas kunordiganto de la volontuloj, oficisto pri eksteraj rilatoj, subvencipetisto kaj komunikisto. Jam en julio, oni decidis ne dungi novan homon post la fino de la kontrakto de la komunikisto de TEJO."}, {"text_idx": "#000015", "text": "La plej grava demando rilate al la financoj estas c\u0302u TEJO ricevos la administran subvencion venontjare. Kamenicky\u0301 diris ke la risko ne ricevi la subvencion en 2023 estas malalta, c\u0302ar la bug\u0302eto de la EU-programo estos duobligita, do duoble pli da organizaj\u0302oj ricevos monon."}, {"text_idx": "#000017", "text": "La komitato preskau\u0306 unuanime voc\u0302donis por du rekomendoj. Unue, oni dau\u0306rigu la kontraktojn de la oficistoj g\u0302is la fino de 2022, sed ne renovigu ilin en 2023 antau\u0306 la ricevo de la administra subvencio. G\u0302is tiam, TEJO uzos fakturitan laboron."}, {"text_idx": "#000018", "text": "Due, TEJO ne renovigos la kontrakton de la oficisto pri AKSO (nova retejo kaj administra sistemo) post la fino de 2022, sed en 2023 transdonos la c\u0302ef-respondecon por la teknika subteno de la sistemo al UEA."}, {"text_idx": "#000022", "text": "Unika arang\u0302o sur plurgeneracia fundamento"}, {"text_idx": "#000026", "text": "Estus interese vidi resumon pri la g\u0302isnunaj elspezoj rilate al tiu efemera nova retejo. Kiom da mono entute UEA forj\u0302etis kontrau\u0306 neniu rezulto?"}, {"text_idx": "#000029", "text": "Se per \"boli\" vi celas, ke la komitato nek faras ion ajn nek interesig\u0302as plu, jes, la komitato bolas."}, {"text_idx": "#000031", "text": "Ofte, kiam oni elspezis monon sen atingi la celon, oni volas pluelspezi, esperante ke oni tamen fine sukcesos kaj ke la mono jam elspezita ne estis vane uzita. Plej ofte, tamen, oni simple perdas ec\u0302 pli da mono."}, {"text_idx": "#000042", "text": "Alig\u0302i al 400 aliaj abonantoj"}]